Gennem hele sin historie er Banff National Park blevet formet i spændingsfeltet mellem bevarings- og udviklingsinteresser. Parken blev etableret i 1885 på grund af en strid om hvem som havde opdaget de varme kilder der, og hvem som havde ret til at udnytte dem kommercielt. Statsminister John A. Macdonald sørgede i stedet for at frede de varme kilder i et lille værneområde, som senere blev udvidet så det også omfattede Lake Louise og andre arealer som strakte sig nordover til Columbia Icefield.  Bevaring Efter at den oprindelige lov Rocky Mountains Park Act blev vedtaget, har senere love og retningslinjer lagt større vægt på bevaring. Efterhånden som befolkningen blev mere optaget af naturbeskyttelse, udarbejdede Parks Canada helt nye retningslinjer for forvaltningen i 1979, som lagde større vægt på bevaring. National Parks Act fik et tillæg i 1988, som gjorde at bevaring af den økologiske mangfoldighed fik højeste prioritet i alle afgørelser af forvaltningsmæssig art i alle nationalparker. Loven pålagde hver park at udarbejde en forvaltningsplan, hvor publikum i større grad skulle tages med på råd. I 1984 blev Banff, sammen med andre nationale og regionale værneområder i den canadiske del af Rocky Mountains, udpeget som et verdensarvsområde af UNESCO, på grund af bjergområderne med bjergtoppe, isbræer, søer, vandfald, raviner og kalkgrotter, samt fossiler som findes i området. Med denne udnævnelse fulgte større bevaringsmæssige forpligtelser. I løbet af 1980-erne gennemførte Parks Canada en privatisering ar mange af tjenesterne i parken, som drift af golfbaner, og indførte afgifter på andre tjenester for at afhjælpe nedskæringer i driftsbudgettet. I 1990 fik byen Banff lokalt selvstyre, hvilket gav indbyggerne mere indflydelse ved forslag til nye udviklingsprojekter.  Geografi Banff National Park ligger i bjergkæden Rocky Mountains langs Albertas vestgrænse til British Columbia i økoregionen Alberta Mountain forests. Banff ligger omkring en og en halv times biltur fra Calgary, og fire timer fra Edmonton. Jasper National Park ligger mod nord, mens Yoho National Park ligger mod vest, og Kootenay National Park mod syd. Kananaskis Country, som ombefatter Bow Valley Wildland Provincial Park, Spray Valley Provincial Park, og Peter Lougheed Provincial Park, ligger syd og øst for Banff. Hovedvejen Trans-Canada Highway passerer gennem Banff National Park, fra den østlige grænsen nær Canmore, gennem selve byen Banff og Lake Louise, og ind i Yoho National Parki British Columbia. Landsbyen Lake Louise ligger i krydset mellem Trans-Canada Highway og Icefields Parkway, som fortsætter nordover til byen Jasper.  Banff Banff, som blev etableret i 1885, er centrum for den kommercielle virksomhed i Banff National Park, men også center for kulturelle aktiviteter. Banff huser flere kulturinstitutioner, f.eks. Banff Centre, Whyte Museum, Buffalo Nations Luxton Museum, Cave and Basin National Historic Site, og flere kunstgallerier. Gennem årene har Banff vært vært for mange årligt tilbagevendende arangementer som Banff Indian Days som startede i 1889, og Banff Winter Carnival. Fra 1976 har The Banff Centre arrangeret Banff Mountain Film Festival. I 1990 fik Banff lokalt selvstyre som by, men må fremdeles forholde sig til loven om nationalparkerne og statslige myndigheder når det gælder planer og udviklingsprojekter. I folketællingen i 2014 havde byen Banff en befolkning på 9.386 mennesker, hvoraf 8.421 er fast bosatte. Bow River løber gennem byen Banff, og Bow Falls ligger i udkanten af byen.  Lake Louise Lake Louise er en by som ligger 54 km nord-vest for byen Banff, og er stedet hvor landemerket Chateau Lake Louise ligger ved bredden af søen Lake Louise. Omkring 15 km fra Lake Louise, ligger Moraine Lake hvor man har en imponerende udsigt over Valley of the Ten Peaks. Dette motiv blev brugt på bagsiden af den canadiske 20-dollarseddel 1969-1979 i serien Scenes of Canada. Lake Louise Mountain Resort ligger også i nærheden af byen.  Icefields Parkway Icefields Parkway er 230 km lang, og knytter Lake Louise sammen med Jasper, Alberta. Den starter ved Lake Louise, og strækker sig nordover til Bow Valley, forbi Hector Lake, Bow Lake, og Peyto Lake. Veien krydser derefter et pas, før den følger Mistaya River til Saskatchewan Crossing, hvor den løber sammen med Howse og North Saskatchewan River. North Saskatchewan River løber østover fra Saskatchewan Crossing, ud af Banff, og ind i det som er kendt som David Thompson country, og mod Edmonton. David Thompson Highway følger North Saskatchewan River, forbi den opdæmmede Abraham Lake, og gennem David Thompson Country. Nord for Saskatchewan Crossing følger Icefields Parkway North Saskatchewan River op til Columbia Icefield. Vejen går videre ind i Jasper National Park ved Sunwapta Pass som ligger 617 moh, før den fortsætter til byen Jasper.